钦定古今图书集成/理学汇编/文学典/第117卷 > 周永年
## 钦定古今图书集成/理学汇编/文学典/第117卷 > 周永年

“按《列朝诗集》，永年字安期，吴江人，故太宰恭肃公之
后。少负才名，制艺诗文，倚待立就。才器通敏，风流弘
长。禅宫讲席，西园北里，参承错互，诗酒淋漓，莫不分
身肆应，献酬曲中，海内咸以通人目之。晚而扼腕时
事，讲求掌故，思以桑榆自奋，遭乱坎坷，卜居吴中西
山，未几而没。所著诗累万首，信笔匠心，不以推敲刻”
𬬸为能事。余尝有诗云：“安期下笔无停手，元叹撚毫
正苦心。”人以为实录。今录其诗得八首，元叹所手定
也。